Dempús venguie era societat des duqueses; totes èren esblancossides; se lheuauen tàs quate dera tarde; es hemnes, es angels de Diu!, amiauen dentèles de punt d’Anglatèrra enes extrèms des pelhes, e es òmes, capacitats desconeishudes jos un exterior leugèr, crebauen as shivaus en tot hèr passejades, anauen a passar es ostius en Baden, e en arribar ena quarantena se tenguien ara recèrca d’un bon dòt.